open-index/open-wikipedia-markdown huggingface dataset:
Pink Floyd

I **Pink Floyd** sò un gruppu di rock britannicu chì hè statu fundatu a Londra in u 1965.

I membri uriginali eranu *Roger Keith "Syd" Barrett* (cantadore), *George Roger Waters* (à a chitarra bassu) *Richard William "Rick" Wright* (tasterista) è *Nicholas Berkeley "Nick" Mason* (batteria). 
In u 1968 si aghjunghje *David Jon "Dave" Gilmour* chì, pocu dopu, piglia a piazza di “Syd Barret” chì avia prublemi di droga è psichiatrichi.

I Pink Floyd, sopratuttu incù i so cuncerti spettaculari, anu marcatu a so epica non solu per a musica ma dinù per i custumi.

## Opere
* 1967 - *The Piper at the Gates of Dawn* 
* 1968 - *A Saucerful of Secrets* 
* 1969 - *Music from the Film More* 
* 1969 - *Ummagumma* (dinù dal vivu) 
* 1969 - *Zabriskie Point* 
* 1970 - *Atom Heart Mother* 
* 1971 - *Meddle* 
* 1972 - *Obscured by Clouds* 
* 1973 - *The Dark Side of the Moon* 
* 1975 - *Wish You Were Here* 
* 1977 - *Animals* 
* 1979 - *The Wall* 
* 1983 - *The Final Cut* 
* 1987 - *A Momentary Lapse of Reason* 
* 1994 - *The Division Bell*
* 2014 - *The Endless River*

## Dischi dal vivu
*	1969 - *Ummagumma* 
*	1988 - *The Delicate Sound of Thunder* 
*	1995 - *P*U*L*S*E* 
*	2000 - *Is There Anybody Out There?*: The Wall Live 1980-1981
I gridi di Bastia

**I gridi di Bastia** hè una puesia di Petru Lucciana, dettu Vattelapesca (1832-1909).  

## ''I gridi di Bastia''
:Quandu pur' centu mill'anime
:Averà a nostra Bastia,
:Serà, temu, inabitabile
:Per l'orribile armunia
:Ch'è ind'e piazze, strade è viculi
:Capu è orechje intrunerà.

:Oh, guerdate! di criàmpuli,
:Di straccioni ell'hè ripiena,
:Ch'è frà e gambe à ghjente correnu,
:Dendu mughji à tutta lena;
:È di gnere ogni spettaculu
:È di fischii ùn pò mancà.

:Pur', di mezu à quelle ch'ùrlanu,
:Ci sò voce ancu suave:
:Elle ùn dicenu, ma cantanu,
:Quandu acute è quandu grave,
:« Torta, latte, pesci ed ostrice,
:È panizze è carcinè. »

:E so donne : — O latte! — cantanu,
:Sente parmi tanti ucelli
:In fiuritu è verde pasculu
:Duve saltanu l'agnelli,
:È e funtane vive schizzanu,
:Cume argentu, qua è là.

## Da vede dinù
* Petru Lucciana
À u lettore

**À u lettore** hè una puesia di Petru Lucciana, dettu Vattelapesca (1832-1909).

## À u lettore
:Permetti mi, o lettore, avà ch'è u flaccu
:Eo spogli, è i guanti, è u capellu à stagnone.
:È cù a baretta misgia è un bon' pilone
:Ti regioni fumendu. È di tabaccu

:Ùn vogliu empie a mio pippa; ma un pugnone 
:D'erba corsa à gran' forza eo vi c'insaccu, 
:Poi battu l'acciarinu, è u focu attaccu : 
:Chì ùn li piege si tuppi u pivarone!

:S'è mai fussi tù poi qualchì impustore, 
:Chì figne d'ùn cunnosce più i lupini, 
:Chjodi u libru! perché pè i Parigini,

:O e so scimmie, ùn po avè fruttu nè fiore; 
:Ma forse i veri mio cuncitadini
:Ci truveranu un pocu di savore.

## Da vede dinù
* Petru Lucciana
Ghjudaisimu

U **ghjudaisimu** hè a tradizione, a cultura religiosa è u modu di campà di l'Ebrei, custituiti da l'eredi di l'Israeliti avendu chittatu l'antica terra d'Israel durante l'occupazione rumana ma ancu da qualche minurità cunvertite à lu filu di u tempu è mischjati à 'ssa diaspora. U ghjudaisimu hè una religione monoteista.

Siont'è i so testi fundatori, in particulare u Tanakh, a fede di l'antenati Israeliti è i so eredi, l'Ebrei, hè basata nant'à un' allianza trà Diu è Abraham, rinuvellata dopu da Mosè.

L'Ebrei fundonu u ghjudaisimu nant'à a religion abrahamica, chì fiuriscerà dopu in a Leghje Mosaica (a Torah), è scritture prufettiche (è Neviim) è l'astre Scritture (dette Ketuvim). Queste scritture sò designate sopra l'acronimu Tanakh, di u quale u testu hè a Bibbia.

'Ssa religione hè fundata nant'à u cultu di Diu, chjamatu YHWH, è chì ditene ogni putere (Elohim). Hè u transcendente Signore di i signori (Adonaï). Hè Unicu, onniputente, onnisciente, ghjustu è misericurdiosu.

U ghjudaisimu è una di è più anziane tradizione religiose monoteiste sempre praticate oghje. I valori è a storia di u populu ebreiu sò a surgente d'astre religione abrahamiche, cume u cristianesimu, l'islamu è u bahaisimu. Ma ùn hè a basa di u samaritanisimu, chì hè una tradizione israelita cuncurrente.

## A Fede

## U Cultu

### E tradizione

## I simboli

## I lochi di cultu

## I testi

### Litteratura bibbiica

### Litteratura talmudica

### Litteratura rabbinica

## U cleru ebreu

## A conversione

## A storia

## U ghjudaisimu oghje

Ci sò più o menu 13 millione ebrei in lu mondu, in più di 100 paesi. Di quelli, Israel hè l'unicu paese di quale a religione officiale sia u ghjudaisimu, è a religione di a maiò partita di a populazione.

### In Corsica

## Note


## Bibliografia
*  Zuckermann, Ghil'ad (2014), ''Jewish Language Contact'' (*International Journal of the Sociology of Language* 226)

## Ligami

* Hebraica.org : una enciclopedia di lu ghjudaisimu 

* Corsica-Israel
Salute

A **Salute** è un statu di benestà fisicu, mentale è sociale. Hè a definizione stratta da u preambulu  di a Costituzione di l'Organisazione Mondiale di a Salute (OMS)

A scienza di a salute hè a medecina.

## Una nozione relativa?

## Tipologia

### A salute fisica

### A salute reproduttiva

### A salute mentale

## I fattori di a salute

## A salute publica è e pulitiche di a salute

## Rifiramenti



## Ligami
Talasani (puesia)

**Talasani** hè una puesia cumposta da Petru Borghetti (1894-1927). A puesia cumporta ottu sistini.

## Talasani
:Vedu Parigi è sentu i so rimori	
:Parenu i so tetti pien' di fiori	
:A u chjar' alzà
:Di u sole chì incanta ogni persona
:Ma ind'u mio core solu u to nome sona,
:O Talasà.

:Eo ti vedu cun l'ochji di la mente
:È nun ti vedu micca sulamente
:Ripusà,
:Inggrufulatu in la to conca fonda,
:Faccia à Monte Cristu chì indi l'onda
:Si ne stà ....

:Certu la piazza biota à lu fucone,
:Inde pusava nantu lu pancone,
:Meiu babbà,
:M'affoca lu core più ch'è altra cosa,
:Perch'ormai lu corciu ne riposa
:In campusà.

:Sicura ch'è le croce infilarate
:Di figliuluccia è di surelle amate,
:Anc' avà.
:Mi trapananu sempre lu mio core
:È fin ch'io campu mai stu dulore
:Passerà ....

:Vedu dinò ancu à voi, morti d'eri,
:Cascati in terreni furesteri
:A prim' età
:Vedu li vostri nomi scritti in oru,
:Belli ancu senza a testa di lu morru.
:M'inchjinu ; mà ....

:... Mà vedu anc'una torra maestosa
:Meza sfalata è tutta spavintosa,
:Fidighjà
:Versu li prati di San—Pellegrinu,
:Ind'e si scatinò u nostru destinu
:Tempi fà.

:Eppo mi par' di vede un ornu biancu
:Drittu, faccia à lu mare è spada affiancu,
:Ramintà
:À lu populu d'oghje imbastarditu
:Quelli rummenti ind'è t'hai smarritu,
:O Libertà !

:Mà 'ss'omu drittu, fattu in petra bianca,
:Cum'hè, o Talasani, chì ti manca ?
:Dì, perchè ?
:Fù purtantu un eroe di i più fieri !
:Pensa ch'alzà un ricordu à De Giafferi,
:Tocca à tè !!!

## Da vede dinù
* Petru Borghetti
HTML

U **HTML** (HyperText Markup Language) hè un linguagiu di prugrammazione pè i siti web. Impiega balisgie pè discrive a pagina, è permette l'usu di l'hypertestu. Hè spessu impiegatu cu astri linguagi :
* u JavaScript
* u CSS, chì discrive u stilu graficu di a pagina (lasciendu u HTML discrive a cuntenutu)

## L'evoluzione di u linguagiu

U HTML hè "natu" in u 1991, quandu Tim Berners-Lee, chì travaglia à u CERN, annuncia nant'à USENET a nascita di u World Wide Web.

Durante l'anni 1990, a struttura di l'HTML dipendia sopratuttu di u browser web impiegatu. Specificazione è norme, c'eranu pocu è micca. È eranu torna i navigatori chì inventavanu nove balisgie. Pè esempiu, fù NCSA Mosaic chì criò a balisgia , chì permette di mette imagine in una pagina web.

In 1995 fù fundatu u World Wide Web Consortium (W3C), chì principiò u travagliu di nurmalisazione. U 18 dicembre 1996 fù publicata a specificazione HTML 4.0. Hè sempre, oghje, quella chì hè la più impiegata. Ne esistanu dui versione :
* A variente *stritta* (strict HTML), chì sclude l'elementi detti di "prisentazione", lasciati à u CSS
* A variente *di transizione* (transitional HTML), più soffice

In l'anni 2000, u sviluppu di u HTML cume applicazione di u SGML hè ufficialmente abandunatu a prò di u XHTML.

## U HTML

### A sintassa

A sintassa di u HTML hè basata nant'u cuncettu di balisgia. Quèi ci n'hè un esempiu :

```xml
<TITLE>Esempiu HTML</TITLE>

Quessa hè un <A HREF="cible.html">hyperligamu</A>.

<P>

Quessa hè un paragrafu hyperligamu un ci n'hè
```


* **<title>** apre u ligamu
* **</title>** u chjode
* **Esempiu HTML** hè u testu di u titulu, contenutu in  (chi dice : «ciò chì hè à mezu à sta balisgia hè u titulu di a pagina)
* **<A HREF=cible.html>** hè u ligamu hypertext.
* **<P>** hè u principiu di u paragrafu. In a sintassa muderna di lu HTML, ci vuleria ancu à chjude u paragrafu cù un 
* **&#38;egrave;** hè u caratteru **è**

### Struttura

## Interoperabilità
U HTML hè statu svilupattu pè avè a più grande interoperabilità pussibule, ma ùn hè micca sempre u casu, postu chì in fine di contu, a cumpatibilità dipende di u navigatore.

## Da vede dinò
* 

## Ligami
* A specificazione HTML 4.0 in inglese
Petru Borghetti

**Petru Borghetti** (1894-1927) hè statu un pueta in lingua corsa.

## Biografia
Petru Borghetti nacque in Talasani u 14 maghju di u 1894. Scrisse e puesie in A Muvra è in L'Annu Corsu. Era impiegatu in a rigione parigina, cum'è spertu cuntabile. 

Petru Borghetti morse ghjovanu ghjovanu, à l'età di trenta trè anni, u 21 marzu di u 1927. 

## Opari
### Puesia
* Talasani

## Bibliugrafia

## Note
 www.la-corse.org/talasani

## Da vede dinù
* u paese di Talasani
* Ghjuvan Paulu Borghetti (1816-1897)

## Ligami
* Petru Borghetti
Genesis

**Genesis** hè un gruppu musicale inglese natu in 1967 in Godalming (Surrey).

U gruppu hà avutu dui furmazione: quella di u sissanta è di u sittanta era furmata da Phil Collins, Mike Rutherford, Tony Banks, Steve Hackett è Peter Gabriel; quella di l'uttanta è di u nuvanta era furmata da Phil Collins, Mike Rutherford, Tony Banks, incù l'assistenza custante, durante i cuncerti, di Daryl Stuermer è Chester Thompson.

## Opere principale

* 1969 - From Genesis to Revelation
* 1970 - Trespass
* 1971 - Nursery Cryme
* 1972 - Foxtrot
* 1973 - Selling England by the Pound
* 1974 - The Lamb Lies Down on Broadway
* 1976 - A Trick of the Tail
* 1976 - Wind and Wuthering
* 1978 - And Then There Were Three
* 1980 - Duke
* 1981 - Abacab
* 1983 - Genesis
* 1986 - Invisible Touch
* 1991 - We Can't Dance
* 1997 - Calling All Stations
Un muntagnolu

**Un muntagnolu** hè una puesia di Petru Lucciana, dettu Vattelapesca (1832-1909). Hè stata publicata in l'Annu Corsu in u 1923.

## Un muntagnolu
:Un muntagnolu corsu, ind'u pilone
:Più fieru assai ch'è un rè dentr'u so mantu,
:Volse scende in cità, ch'è tantu tantu
:Millantaghjà sentia. Ma quandu pone

:U pede ind'è rastelli, passa accantu
:Di sbarrazzini un nulu, che un vechjone
:Si pigliavanu à guaia; ed e persone
:Ridianu, è omi è donne. — Hè questu u vantu

:Di a vostra cusì fiera civiltà ?
:U muntagnolu grida. À l'indigente
:Sta razza di succorsi quì si dà ?

:Dunque i vechji frà voi s'anu à burlà ?	
:Eo ritornu à e mio teppe, induve sente
:Pietate ognunu di a povara ghjente.

## Da vede dinù
* Petru Lucciana
Anticu Testamentu

L**'Anticu Testamentu**, o **Vechju Testamentu** o **Primu Testamentu**, hé a parolla aduprata supratuttu da i cristiani per indicà a Bibbia ebraica.

Ci sò qualche sferenze tra i libri chì componenu a Bibbia ebraica (o Torah) e quelli raccolti nant'a l' Anticu Testamentu. Di piu i catolici, l'ortodossi è i protestanti sò in upposizione su u Canone testamentariu.

Dopu l'Anticu Testamentu ghjé u Novu Testamentu.
Figliu

L'espressione **Figliu di Diu** si trova nelle religioni ebraica e cristiana. 

Per i catolici u Figliu indica Gesù Cristu cume "figliolu" di Diu et persona di a Trinita. Figliu e una parola chi vene di u latinu *filius* ma in lingua corsa s'adopra normalamente figliolu
U zitellu

**U zitellu** hè una puesia scritta da Petru Lucciana (1832-1909), dettu Vattelapesca. 'Ssa puesia hè stata publicata prima in L'Annu Corsu, in u 1925 (pagina 140).

## U zitellu
:Di maghju, una matina, eo spassighjava
:À u mercatu frà i fiori è frà e zitelle
:— E cipolle è e vechje ùn le guerdava -
:Quandu scorsi un criampulu ch'è à e stelle

:L'ochji negri sbrillati indirizzava...
:À e stelle, nò (ùn ci n'era) ma a trè belle
:Chjarasge trugne, poste in sù e curbelle
:Di brocculi è carotte... e suspirava.

:Daretu à e spalle ind'una di e so mane
:Pendia, appena strintu, un po' di pane.
:Or mentre tutt'à i frutti l'attenzione

:Ellu porta, li passa arente un cane
:È a pagnotta li arruffa, a cullazione...
:Oh, tirate ne voi a cunclusione!

## Da vede dinù
* Petru Lucciana
Lamentu d'una viduvella

U **Lamentu d'una viduvella** hè un lamentu publicatu da Petru Lucciana, dettu Vattelapesca (1832-1909). Hè statu stampatu in l'Annu Corsu (1923).

## Lamentu d'una viduvella
*(in morte di a so unica figliola.)*

:Di u sangue di u mio core
:Nutritu, o dolce amore,
:Passasti cum'è fiore
:Ch'è tùrbine rapì !
:In questa dura stanza
:Ahì, nulla più m'avanza !
:Da u mondu ogni speranza
:Cun tecu mi svanì!

:Deh, prega u cel' pietosu
:Ch'è à u mio si dulurosu
:Camminu dia riposu
:O m'armi di virtù.
:Eo pur' l'accurteria...
:Ma nò! per quella via
:Luntanu arriveria
:Da u locu duve sì tù!

:Poichè quella chì ghjera
:Un anghjulu quì in terra
:A so celeste sfera
:Si piaque di bu1à,
:P'a cruda so partenza
:Ispira mi pazienza,
:O Diu, ch'è a so presenza
:Eo godi alfin culà!

:Ah! per chì rabbia strana,
:O morte disumana,
:Cù a to sgherbata mana
:Ardisti mai tuccà
:'Ssu corpu dilicatu,
:È fior' si profumatu
:Cù u velenosu fiatu
:Per sempre dissiccà.

:Guarda! A so fussarella
:Pare a natura anch'ella
:Facendu si più bella,
:Chì voglia rende onore!
:Pè a mio figliola santa
:U rusignolu canta,
:È s'infiora ogni pianta
:Cun più grazia ed amore!

:È perfinu da u ventu
:In suave lamentu
:Di a mio anghjulella sentu
:U nome sussurà !...
:Ma tù, cun cigliu asciuttu,
:O morte, sdrughji tuttu
:À u vellu più ch'è à u bruttu
:Mustrendu crudeltà !

## Da vede dinù
* Petru Lucciana
Ziu Mattè

**Ziu Mattè** hè una puesia di Petru Lucciana, dettu Vattelapesca (1832-1909). 'Ssa puesia hè stata publicata prima in L'Annu Corsu, in u 1925 (pagina 140).

## Ziu Mattè
:Vechju u cunnobbi, pallidu è magrettu,
:Cù un surrisucciu mestu è rassignatu
:Ch'ùn lu lasciò nemmenu quandu in lettu
:Fù per l'ultimu sonnu apparichjatu ;
:È avà ch'è vechju anch'eo sò cume tè,
:Capiscu u to surrisu, o ziù Mattè.

:Ellu esprimia di a vita u sognu vanu,
:Di a ghjuventù fallita ogni speranza,
:U tempu persu ne u circa luntanu
:U bè ch'è à noi vicinu spessu hà stanza;
:Ma ci era puru a gioia d'ùn avè
:Mai fattu male à nimu, o ziù Mattè.

:In vechjaia u to scialu, u to sguvernu
:Era manghjà ti un sollu d'arustite
:In campagna a dumenica d'invernu,
:D'estate pane è frutta ; ma, cundite
:'Sse pitanze di vin' di Belgudè
:Ti parianu sciurbetti, o ziù Mattè.

:Fogli di libri vechji o di u ghjurnale
:Duv'era statu involtu u to tabaccu
:Leghjii dopu fumendu e to sigale,
:È à pocu à pocu, dolcemente straccu,
:T'adurmintavi sopra; è 'ssu piacè
:Suspiravi ottu ghjorni, o ziù Mattè !

:Sì mortu ! È avà ch'è forse vedi chjaru
:Nu e miserie di i grandi di stu mondu,
:Truverai ch'è u destinu ùn ti fù avaru
:Di gioie più ch'è à l'altri; ch'è se, in fondu,
:Chì si cuntenta gode, cume tè
:Pochi furnu felici, o ziù Mattè.

## Da vede dinù
* Petru Lucciana
Punenti (ventu)

U **punenti** (o punente) hè un ventu chì soffia da l'uvestu, da u punenti. Hè piuttostu dolci. Soffia più suventi di branu. Incauseghja à spessu a nebbia è a fumaccia annantu à u litturali.

## Da veda dinò
* u ventu in Corsica
Preghere

A preghera e di quandu l'omu "parla" a Diu. In ssa stonda u pregante po lauda, ringrazia, santifica, dumanda un aiutu ecc, per mezzu di a parola o di u pensieru. Per i catolici a preghera debbe esse fatta cun a cunscienza.

E principale preghere catolice so:

-  Patre nostru

-  Ave Maria
Ave Maria

Per i catolici 'ssa preghera sò e parole di San Gabrielu à Maria quandu l'anghjulu annunziava a nascita di u Bambinu.

:Ave Maria piena di Grazia,
:U Signore hè cun Voi,
:Site benedetta à mezu à tutte le donne
:Ed hè benedettu u fruttu
:Di u Vostru senu, Ghjesù ;
:Santa Maria, Matre di Diu,
:Precate per noi, poveri peccadori,
:Avale è à l'ora di a nostra morte.
:Amme è cusì sia.

## Testu latinu

:Ave, Maria, gratia plena;
:Dominus tecum:
:benedicta tu in mulieribus,
:et benedictus fructus ventris tui Iesus.
:Sancta Maria, Mater Dei,
:ora pro nobis peccatoribus,
:nunc et in hora mortis nostrae.
:Amen.
Bellu è bruttu

**Bellu è bruttu** hè una puesia di Petru Lucciana, dettu Vattelapesca (1832-1909).

## Bellu è bruttu
:Si, ne u mondu è mischiatu u bellu à u bruttu
:È s'hè vera ch'è questu sopravanza,
:L'altru ùn manca : da u prunu o fiore o fruttu
:Nasce suave, siccume a speranza

:È a gioia da u dulore... È a vista sola
:D'un po' di bè, di u male ci cunsola.

:Ciò dicendu, à te pensu, o casta è pura
:Vergine, ch'è frà noi rapidamente
:Cume stella cadente
:Passasti in notte oscura,
:Lascendu ci ne u core
:Improntu u to splendore.

:Smarita in mezu à un mondu traditore,
:Povar'orfana sola, à diciott'anni,
:A to virtù n'e lacrime temprasti,
:È di tutti l'inganni
:Cù a to sola innucenza triunfasti ;
:Poi, curandu l'infermi à l'ospidale
:Duve ti spinse a nobile natura,
:Cun morte aspra, immatura,
:Di u sacrifiziu a palma cunquistasti...
:È questa assai più vale
:Ch'è i sanguinosi allori
:Di tanti imperatori !...

:U so nome ?... Cuprimu lu d'un velu
:Per un offende sa mudesta in celu.

## Da vede dinù
* Petru Lucciana
Simonu Dary

**Simonu Dary**, dettu Simonu d'Auddè (o Simone d’Aullè) hè statu un scrivanu in lingua corsa.

## Biugrafia
Simonu d'Auddè nacqui in A Munacia d'Auddè u 16 maghju 1900. Hà scrittu puisii, favuli è cumidioli. Hà cullaburatu à parechji rivisti è ghjurnali com'è L'Annu Corsu, A Muvra,  La Corse, Nice-Matin, U Muntese. 

Simonu Dary hè statu aspittori principali unurariu di u Cummerciu. Avia una licenzia di lingua tedesca.

Simonu Dary morsi in Aiacciu u 20 frivaghju 1978.

## Opari
* *Filosofia, cumediola in dui atti è sei sceni*: una cumidiola, publicata in 1965. Si tratta d'un prufissori di filusufia chì si chjama Ziu Sèsè, chì l'intaressa più a so vigna è u vinu chè u so insignamentu.
* *Risa Corsa*: publicata in 1977

## Noti


## Bibliugrafia
* Simonu d'Auddè, *Filosofia : Cumediola in dui atti è sei sceni*, Edizioni di u Muntese Nizza, Stamparia Meyerbeer, 1965
* Simonu d'Auddè, *Risa corsa*, Casa di a Cultura di a Corsica, 1978

## Liami
* Maria Ghjuvanni Vinciguerra, ''Ricordu di Simonu d’Auddè'', A Nazione , numaru 10, dicembri 2007, traduzzioni corsa da Petru Vachet-Natali

## Da veda dinò
* Auddè
* A Munaccia d'Auddè
Omar Rodriguez-Lopez

**Omar Rodríguez-López** hè un musicante. Hè membre di u gruppu di rock The Mars Volta. Rodriguez-Lopez sona di moltu assai strumenti (per esempiu lead-chitarra, pianuforte, organu).
Omar Rodriguez Lopez Quintet

**Omar Rodriguez-Lopez Quintet** hè un gruppu di rock americanu, fundatu in u 2005.
Cunsiste in Omar Rodriguez-Lopez, Juan Alderete de La Peña, Marcel Rodriguez-Lopez, Adrian Terrazas-Gonzales è Money Mark.

## Albumi
*Omar Rodriguez (2005)
*The Apocalypse Inside of an Orange (2007)
The Doors

**The Doors** sò un gruppu di musica rock americanu chì hè statu fundatu à Venice Beach, (California) in u 1965 è attivu finu à u 1973, dui anni dopu a morte di Jim Morrison (1 lugliu di u 1971).

I membri eranu Jim Morrison (cantadore), Ray Manzarek (tasterista) Robby Krieger (chitarra) è John Densmore (batteria).
 
The Doors, incù e so canzone frà mezu à e quale “Light My Fire", "The End", "Hello", "I Love You" è "Riders on the Storm", anu unitu incù successu rock, blues è jazz.

I Doors anu vendutu 32,5 milioni di dischi niente ch'è in i Stati Uniti.

## Albumi

*	1967 : *The Doors* 
*	1967 : *Strange Days* 
*	1968 : *Waiting for the Sun* 
*	1969 : *The Soft Parade* 
*	1970 : *Morrison Hotel* 
*	1971 : *L.A. Woman* 
*	1971 : *Other Voices* 
*	1972 : *Full Circle* 
*	1978 : *An American Prayer*
The Police

**The Police** hè un gruppu musicale rock britannicu chì hè statu fundatu in Londra in u 1976. I so membri si sò spiccati in u 1986.

I membri eranu *Gordon Matthew Thomas Sumner* (Sting) (cantadore è chitarra bassu), *Andy Summers* (tastiera) è *Stewart Copeland* (batteria).

U so stile hè una fusione di genere sfarenti, influenzati da u reggae, da u rock è ancu da u jazz.

## Albumi
*	1978 - *Outlandos d'Amour* 
*	1979 - *Reggatta de Blanc* 
*	1980 - *Zenyattà Mondatta*      
*	1981 - *Ghost in the Machine* 
*       1982 - *Brimstone & Treacle*
*	1983 - *Synchronicity*
*       1986 - *Every Breath You Take: The Singles*

## Albumi dal vivu
*	1995 - *Live! 1979-1983* 
*       2008 - *Certifiable: Live in Buenos Aires 2007*
Stella tramuntana

A **Stella tramuntana** (o stedda tramuntana) o Alpha Ursae Minoris (α Ursae Minoris / α UMi) hè a più stella luccichente di a custellazione di U Carrittellu (Ursae Minoris). Da tempi antichi antichi si sà chì a stella tramuntana currisponde incù una bona pricisione à a direzzione di u polu nordu cilestu. A so distanza angulare cù u polu cilestu hè, à i ghjorni d'oghje, circa 0°45'. Per via di 'ssa pruprietà essenziale per a lucalisazione, in particulare in u cuntestu di a navigazione, quasi i tutti e civilisazione avianu adupratu a stella tramuntana.

Per via di a so pusizione chì si cunfonde guasi incù a direzzione di l'assu di rotazione di a Terra, si diceria chì l'altre stelle di u celu li giranu intornu. È a stella tramuntana ùn sparisce mai di l'emisferu nordusi è si vede sempre.

Scrisse Shakespeare:  « Socu custante quant'è à stella tramuntana », ma difatti u polu nordu cilestu cambia di pusizione seculi è seculi dopu, per via di a pricessione di l'equinoziu, vene à dì un cambiamentu lentu di a direzzione di l'assu di i poli di a Terra. L'assu di i poli di a Terra hà da evuluà sin'à parvene à una direzzione chì serà vicinissima di quella di a stella tramuntana u 24 marzu di u 2100, eppo dopu s'hà da alluntanà mentre parechji millenii, è à la fine serà distante di circa 45 gradi.

Quattru milla anni fà, a stella tramuntana era Thuban (α Draconis) ; in u futuru, diventerà Véga (α Lyrae) à u so tornu a stella tramuntana.

Hè stata usata da sempre a stella tramuntana da i marinari cum'è un aiutu à a navigazione. Hè attistatu 'ssu fattu da i più scritture antiche assiriane. Hè faciule à truvà a stella tramuntana à parte da U Carru (Ursae Majoris). suvitendu a linia tracciata da β Ursae Majoris (Merak) à traversu α Ursae Majoris (Dubhe), e dui stelle da u latu drittu di U carru. Si pò ancu  suvità a parte dritta di a punta centrale di u « W » di Cassiupea, per ghjunghje à a stella tramuntana.

À i ghjorni d'oghje, ùn esiste micca l'equivalente di a stella tramuntana in a vicinanza di u polu sudu cilestu. Chì a più stella vicina da u polu sudu cilestu hè σ Octantis, una stella moltu poca luminosa. Eppuru σ Octantis indetta u polu sudu ed hè aduprata difatti per truvà lu, ma incù una precisione inferiore à quella di a stella tramuntana, per ciò chì cuncerna u polu nordu.

A stella tramuntana si trova à circa 430 anniluce di a Terra. Hè una stella variabile cefeide supragigante, incù dui cumpagne più chjuche vicinu vicinu. Difatti a stella tramuntana hè un sistemu stellare triplice.

## In Corsica
Si vede bè tuttu l'annu a stella tramuntana, cum'è in tuttu l'emisferu nordu. U nome corsu "Stella Tramuntana" face referenza à a tramuntana, u ventu chì soffia in Corsica da u nordu. Di manera simile, a stella tramuntana hè stata aduprata per insignà ci a direzzione di u nordu.

## Referenze
* Ciavatti, Petru (dir. redazzione) Dizziunariu *U Muntese*, 1984, Albiana

## Da vede dinù
* a tramuntana
* U Carrittellu
* U Carru
À a funtana

**À a funtana** hè una puesia di Petru Lucciana. 

## À a funtana
:O Fiffi, duve stai ? — Da u sciò Sirbé.
:— Hè un brav'omu !... Ti dà ? — Quindeci franchi;
:Ma mi cercu patrone, sai. — Perchè ?
:— Guerdaporpi ùn ne vogliu : sempre à i fianchi

:'Ssu vechjacciu mi stà ; vene cun mè
:À u mercatu è à i macelli, ch'è ùn li manchi
:Qualchì baiocca merza. — Ah, dici vé !
:Riguerdà a spesa à noi! — Parlemu franchi!

:S'è ogni ghjornu ùn si raspa ind'u mercatu,
:E buttine è i scignò cume pagà ?
:Eppoi, quandu s'incontra u innamuratu,
:Omu si resta un pocu à chjachjarà,
:Un'oretta, ancu duie pè piglià fiatu,
:È cù u patrone à e zanche ùn pò più andà.

:— In quantu à mè, ùn mi possu lamintà :
:Ùn sò serva ma sputica patrona.
:Entru in casa è ne sciortu à vuluntà,
:È di ghjornu è di notte ; una persona

:Aghju pè piglià l'acqua è pè lustrà;
:È quandu vogliu, chjamu anc'à Simona
:Chì m'aiuta à fà i letti è a cucinà,
: In somma eo stò cum'una papachjona.

:— È quant'hai ? — Vinti franchi à u mese.
:— Imbeh ! — È ùn ci hè nisciunu chì mi dia frastornu,
:Ch'aghju unu solu à cuntentà : u sgiò Gè.

:— Ah, u to patrone hè Geniu Scorisè !
:Allora a casa toia sumiglia un fornu
:Travagli più di notte ch'è di ghjornu !

## Da vede dinù
* Petru Lucciana
Hebe Camargo

**Hebe Maria Camargo** (Taubaté, 8 di marzu 1929 - São Paulo, 29 di settembre 2012) fù un'attrice brasiliana.

## Biugrafia

## Ligami
*  IMDB
Udissea

L**'Udissea** è un'opera antichissima di Omeru chì narra l'aventure di Ulisse chì tenta di accasà in u so regnu di l'isula d'Itaca dopu a guerra di Troja racuntata indù L'Iliade da l'istessu Omeru.

Durante u so periplu, Ulisse urmighja ancu in Còrsica chjamata *paese Lestrigune*:
: *Durante sei ghjorni, marighjamu senza richetu. U settimu ghjornu raghjunghjimu, ind'ù paese Lestrìgune, sottu u borgu di Lamos, l'alta Telèpila, duva omu vede u pastore chjamà u pastore : quandu l'unu accasa, un altru esce per risponde. Un omu scarangliatu guadagnarìa duie salari, l'unu pasculendu i boi,l'altru incù e pecure bianche ghjacchì i violi di u ghjornu custighjanu i violi di a notte. <br>*Entramu in u portu assai cunnusciutu di i marinari : una doppia tippale scuscesa è senza un ritagliu si eleva à l'attonzu, è duie capi lungarini l'unu di faccia à l'altru dinanzu à l'imboccu strangulanu a so bocca. A mo flotta penetra e si reca finu a u fondu, stumacati à rasu di stumacati, pà amarrassi l'unu accantu à l'altru. Micca u mareghju in quellu bofulu, micca u borru, micca una grinza, ignilocu a calma bianca. Eu solu mi fermu fora, incù u mo vascellu neru. Sottu u capu dell'imboccu mi affuna à a rocca : omu ùn vedeva micca a presenza di gregie ò di umani. Un ci era micca inlà un fumu chì si alzava da a tarra...**
Omeru

**Omeru** hè u nome di u poeta grecu autore di l'Iliade è di l'Udissea : i duie più impurtanti puemi epici di a litteratura greca antica.

## Da vede dinò
*Cassandra
Franz Ferdinand

**Franz Ferdinand** hè un gruppu musicale rock scuzzese chì hè statu fundatu in Glasgow in u 2003.

I membri sò Alex Kapranos (cantadore è chitarra), Bob Hardy (chitarra bassu) Nick McCarthy (cantatore è tasterista) è Paul Thomson (batteria).

## Albumi
* 2004 - Franz Ferdinand 
* 2005 - You Could Have It So Much Better 
* 2009 - Tonight: Franz Ferdinand
* 2013 - Right Thoughts, Right Words, Right Action
* 2018 - Always Ascending
* 2025 - The Human Fear

## DVD
*	2005 - Franz Ferdinand Live 
## EP
*	2004 - Darts of Pleasure 
## Singuli
* 2003 - Darts Of Pleasure 
* 2004 - Take Me Out 
* 2004 - The Dark of the Matinée 
* 2004 - Cheating on you 
* 2004 - Michael 
* 2004 - This Fire 
* 2005 - Do You Want To 
* 2005 - Walk Away 
* 2006 - The Fallen 
* 2006 - Eleanor puts your boots on 
* 2008 - Lucid Dreams 
* 2009 - Ulysses 
* 2009 - No You Girls 
* 2009 - Can't Stop Feeling 
* 2009 - What She Came For
* 2009 - Live Alone 
* 2013 - Right Action
* 2013 - Love Illumination
* 2013 - Evil Eye
* 2014 - Bullet
* 2014 - Fresh Strawberries
* 2014 - Stand on the Horizon
* 2017 - Always Ascending
* 2018 - Feel the Love Go
* 2018 - Lazy Boy
* 2018 - Climpse of Love
Glasgow

**Glasgow** (toponimu in inglese ; in gaelicu scozzese: *Glaschu* ; in scots: *Glesca*) hè a prima cità di a Scozia è a terza cità di u Regnu Unitu, dopu Londra è Birmingham.

## Da vede

*	A casa communale, in u stile di a Rinascenza 
*	A cattedrale di S. Mungu (seculi XII è XV) 
*	A Scola d'arte, bastimentu di l'architettu Charles Rennie Mackintosh 
*	A Bibliuteca Mitchell 
*	A Necropoli, supra a cullina di a cattedrale 
*	L'Università di Glasgow 
*	U West End 
*	La Galeria d'arte moderna 
*	Casa Pollock 
*	U Museu di i trasporti

## Ligami
*Aberdeen
*Dundee
Bielorussia

A **Bielorussia** hè un paese europeu. A più grande cità è a capitale hè Minsk.

## Da vede dinò
*Sergei Volchkov
Psicologia

A psicologia, da u grecu psukhê (alma) è logos (scenza), hè u studiu scientificu di i fenomeni psiscichi, a cunniscenza empirica o intuitiva di i sentimenti, di l'idee, di i cumportamenti altrui, di e manere di pinsà, di sente è d'agisce d'una persona o d'un gruppu.

Si divide indè parechje rame di studiu. E so discipline toccanu à u duminiu praticu cume teoricu, cù applicazione pè e terapie, ma ancu suciale, pulitiche o ancu teologiche.

L'ogetti di a psicologia sò u psiscisimu cume fundamentu d'una struttura sughjettiva, è u funziunamentu sputicu articulatu à a percezzione è riprisentazione di u mondu.

## Definizione

## Storia

## E prublematiche di a psicologia

### Una scenza?

### Idealisimu è materialisimu

### A metoda scientifica è e metode psicologiche

E sfarente metode di a psicologia pè studia u psiscisimu sò :
* a psicologia sperimentale
* a psicologia clinica
* a psicometria
* a psicologia sfarentale

### Cervellu è sucetà umana

### Individu è sucetà

### Innatu è acquistu

## Sviluppu è permanenza

### Umanu è animale

### Cunscienza è incunscienza

## E discipline avvicinate à a psicologia

I sfarenti currenti di a psicologia sò :
* a psicodinamica
* l'umanisimu
* u behaviorisimu
* u cognitivisimu
* a neuropsicologia
* a psicanalisa

E so rame di studiu sò :
* a psicologia suciale
* a psicologia cognitiva
* a psicopatologia
* a psicologia di lu sviluppu

## Psicologhi cunisciuti

L'autori maestri sò :
* Sigmund Freud
* Carl Gustav Jung
* Abraham Maslow
* Carl Rogers
* Jean Piaget
* François Dolto
* Daniel Widlöcher
* Jacques Lacan
* Serge Lebovici
* Ivan Pavlov
* Burrhus F. Skinner
* Kurt Lewin
* Stanley Milgram
* Daniel Kahneman
* Herbert Simon

Astri psicologhi cunnisciuti sò :
* Alice Miller
* Mihály Csikszentmihályi

## Rifiramenti



## Da vede dinò

### Astri articuli

### Ligami esterni
*  Passion Psycho, un situ chì difusa i corsi di l'università di Strasbourg
* A psicologia in Corti
*  Société Française de Psychologie - SFP - A sucità di psicologia francesa.
Lech Wałęsa

**Lech Wałęsa** (* 29 di settembre 1943) hè un puliticante polaccu. In u 1983, hà ricivutu u Premiu Nobel pè a pace. Da u 1990 à u 1995, Wałęsa hè statu presidente di Polonia.
U viaghjatore

**U viaghjatore** hè una corta puesia scritta da Petru Lucciana (1832-1909), dettu Vattelapesca. 

## U viaghjatore
:In legnu cupertu passava un Francese
:Fra i siti più ameni di u nostru paese ;
:È mentre ammirà li davanti i putia,
:A so descrizzione ind'e libri leghjia...
:Oh, quanti, senz'ochji pè a bella natura
:Traversanu u mondu tappati in vittura!

## Da vede dinù
* Petru Lucciana
Sigmund Freud

Sigmund Freud, natu Sigismund Schlomo Freud u 6 maghju di lu 1856 in Freiberg, Moravia (Austria, oghje Příbor in Cechia) è mortu u 23 di sittembre 1939 in Londra (Regnu Unitu), fù un medicu neurologistu, fondatore di a psicanalisa.

## Biografia

## A so opera

## Posterità è critica

## Riferimenti


## Vidè
Lucian Freud

## Ligami esterni
 Testi di Freud in francese 
* Sigmund Freud - birthplace PRIBOR in Czech language
Birmingham

**Birmingham** (*Brummagem* in inglese parlatu lucalmente) hé, cù 992.400 abitanti, a siconda cità di u Regnu Unitu, dopu Londra.

## Da vede dinò
*Duran Duran
Karl Marx

**Karl Heinrich Marx** (natu u 5 di maghju di u 1818, Treviri, Renania-Palatinatu – mortu u 14 di marzu di u 1883, Londra, Inghilterra) hè statu un filosofu, economista è teoricianu sucialista è cumunista tedescu.

Hè cunnisciutu pè a so cuncezzione materialista di a storia, pè a descrizzione di u capitalismu, è pè a sò attività revoluzionaria a mez'à organisazione operaie in Auropa (hà participatu à l'Associu Internaziunale di i Travagliatori). Ebbe una grande influenza nant'u sviluppu posteriore di a suciulogia.

## Biografia

## Una visione storica

Marx svilupa una visione materialista di a Storia.

Hà ancu scrittu una storia di u capitalisimu. Dice chì :
* u sistemu primitivu di produzzione cunduce à
* u sistemu feodale chì cunduce à
* u capitalisimu chì cunduce à
* u socialisimu chì cunduce à
* u communisimu (o solu senza nisuna forma di dominazione)

## Una teoria sociologica di e disugualità suciale

Marx parla assai di e classe suciale. Distingue :
* e «classe in sè»
* e «classe pè sè»

Una classa in sè diventa una classa pè sè quandu a ghjente ind'a classa piglia cuscenza di u so interessu cummunu.

Ci sò trè grande classe :
* u proletariatu
* a piccula burghesia
* a classa capitalista (o grande burghesia)

## Una teoria di u capitalisimu

Marx sviluppò una teoria economica di u capitalisimu.

Pè Marx, u capitalisimu hè un sistemu di produzzione fundatu nant'à l'accumulazione di profittu. Hè natu quandu i paisani anu avutu bisognu di vende a so forza di travagliu, fendu di u travagliu un bè, diventendu proletaru. U sistemu capitalistu hè dunque basatu nant'u sfruttamentu di u proletariatu.

U profittu (r) hè (cu v = u valore aghjuntatu è K = capitale in forza di travagliu):

r = \frac{v}{K}

U capitalistu guarda u valore aghjustatu («plus-value» in francese), è solu ne da una partita à l'impiegati. 'Ssu valore aghjustatu hè a sfarenza trà u travagliu è u valore criatu da ellu.

Pè Marx, u capitalisimu hè assai innovante, perchè un capitalistu deve sempre investisce pè accresce a produttività (è cusì accresce u valore aghjustatu è u profittu). Ma 'ssi capitalisti investanu di più in a tecnologia ch'è in aumentazione di a forza di travagliu. È cusì, u tassu di profittu diminuisce. Ghjè per essa chì Marx parla d'una crisi perpetua di u capitalisimu. Fù cusì unu di i primi à mustrà i cicli di l'economia, nanzu Joseph Schumpeter è Nikolai Kondratieff.

## Marx è u Marxisimu

{{quote|U meritu di Marx hè d'avè inghjennatu subitu un scambiu qualitativu in a storia di u pinsamentu suciale. Interpreta a storia, capisce e so dinamiche, predisce u futuru, ma in più di predìlu, hà spremitu un cuncettu revoluzionariu : u mondu ùn deve solu esse interpretatu, deve esse trasformatu|Che Guevara

Numarosi paesi anu avutu un guvernu dicendusi discepuli di Marx, cume l'URSS, i paesi di u Pattu di Varsovia o a Sina, Cuba, u Laos, ecc…

## Da vedè dinò

* marxisimu
* socialisimu
* marxisimu-leninisimu
* communisimu

## Ligami

*  [ttp://netx.u-paris10.fr/actuelmarx/ Actuel Marx, una rivista marxista da l'università di Parigi-X]
* Reflexions sobre les causes de la llibertat i de l'opressió social (Simone Weil) (in catalanu)
Elezzione territoriale

In Corsica, l'elezzione regionale si chjamanu **elezzione territoriale**, postu chi a «regione» di Corsica si chjama Culletività Territuriale.

A prima elezzione ebbe locu in u 1982 (elezzione territuriale di u 1982.

## Lista di l'elezzione territuriale

* elezzione territuriale di u 1982
* elezzione territuriale di u 1986
* elezzione territuriale di u 1992
* elezzione territuriale di u 1998 è u 1999
* elezzione territuriale di u 2004
* elezzione territuriale di u 2010
Elezzione territuriale di u 2010

L'elezzione territuriale di u 2010 pè l'Assemblea di Corsica.

Ebbe locu in dui giri :
* u primu, u 14 di marzu di u 2010
* u secondu, u 21 di marzu di u 2010

## Primu Giru

I risultati di u primu giru funu :


*lista di u presidente surtendu
**Jean Toma ha dettu chi a so lista *« hè una lista d'apertura sostenuta da u Modem »* ma chì *« ùn esista nisuna lista Modem deposita in prefettura»*.


## Secondu Giru

## Riferimenti



## Da vede dinò
* Corsica
* Elezzione territoriale

## Ligami esterni

* Élections Corse, u situ di MediaTerra cù i risultati cumpletti di l'elezzione in Corsica
Aberdeen

**Aberdeen** (nome inglese; *Obar Dheathain* in gaelicu scuzzese, *Aiberdeen* in scots) hé a terza cità scuzzese per pupulazione cù 212.125 abitanti.

Hè u capilocu di a Scozia di u nordu è si trova nant’a costa à u livente induve u fiumu Dee si lampa in u Mare di u Nordu.

## Gallaria d'imagini

Aberdeen from Torry - geograph.org.uk - 1454885.jpg
Aberdeen-122-Hafen-Tuerme-2009-gje.jpg
Aberdeen-116-Springbank Terrace-2009-gje.jpg
Aberdeen-128-Castlegate-Town Hall-2009-gje.jpg
Aberdeen-166-St Nicholas-Kirkyard-2009-gje.jpg
Aberdeen-178-St Nicholas-Kirkyard-2009-gje.jpg
Aberdeen-200-Union Street-2009-gje.jpg
Aberdeen-212-Union Terrace Gardens-Scotish Bible Society-2009-gje.jpg
Aberdeen-Hafen-48-Strand-2009-gje.jpg


## Da vede
* A cattedrale di S. Machar (seculu XIV). 
* L'Università d'Aberdeen (1494)
* U Marshal College (1593)

## Ligami
*Dundee
*Glasgow
Dundee

**Dundee** (*Dùn Dèagh* in gaelicu scuzzese) hé a quarta cità scuzzese per pupulazione cù 150.000 abitanti.
 
Si trova nant’a costa à u livente di a Scozia induve u fiumu Tay si lampa in u Mare di u Nordu. 

## Da vede
* Torre di S. Mary (Old Steeple, seculu XIV).

## Ligami
*Aberdeen
*Glasgow
Paulu Zarzelli

**Paulu Zarzelli** hè un pueta chì scrive in lingua corsa.

## Opari
* Culà era a vita : un rumanza cortu annantu à u situ d'Interromania

## Liami
* ''Discorsu fattu u 9 d'aostu 2004, da Paulu Zarzelli, Priori, pà l'intrunizazioni di a cunfraternità di San Larenzu di I Peri''
Pruvincia di Nuvara

A **Pruvincia di Nuvara** hè una pruvincia di u Piemonte. - Hà 88 cumune è cumporta 361.904 abitanti. - A superficia hè 1.339 km² è u so capilocu hè Nuvara.
The Verve

**The Verve** sò un gruppu musicale rock britannicu chì hè statu fundatu à Wigan vicinu à Manchester (Manciestra) in u 1990. U gruppu s'hé spiccatu in u 1999, po s'hé novamente unitu in u 2007 eppò s'hè spiccatu torna in u 2009.

I membri eranu *Richard Ashcroft* (cantadore), *Simon Jones* (à a chitarra bassu), *Nick McCabe* (chitarra) è *Peter Salisbury* (batterìa).

## Discugrafìa
### Album in studiò
*	*A Storm in Heaven* (1993) 
*	*A Northern Soul* (1995) 
*	*Urban Hymns* (1997) 
*	*Forth* (2008)

### Raccolte è EP
*	*Verve EP* (1992) 
*	*Voyager 1* (1993) 
*	*No Come Down* (1994) 
*	*Five by Five* (Urban Hymns Promo) (1997) 
*	*Radio Sessions* - 1993-97 (1998) 
*	*This is Music: The Singles 92-98* (2004)

### Singuli
* 1992 - *All in the Mind*
* 1992 - *She's a Superstar*
* 1992 - *Gravity Grave*
* 1993 - *Blue*
* 1993 - *Slide Away*
* 1995 - *This is Music*
* 1995 - *On Your Own*
* 1995 - *History*
* 1997 - *Bitter Sweet Symphony*
* 1997 - *The Drugs Don't Work*
* 1997 - *Lucky Man*
* 1998 - *Sonnet*
* 2008 - *Love is Noise*
* 2008 - *Rather Be*
Pruvincia di Cuneu

A **Pruvincia di Cuneu** hè una pruvincia di u Piemonte. - Hà 250 cumune è cumporta 582.968 abitanti. - A superficia hè 6.903  km² (a prima pruvincia di u Piemonte) cù una densità di 84 ab./km², - U so capilocu hè Cuneu.
Pruvincia di Biella

A **Pruvincia di Biella** hè una pruvincia di u Piemonte. - Hà 82 cumune è cumporta 187.440 abitanti. - A superficia hè 914 km² cù una densità di 204,88 ab./km² - U so capilocu hè Biella.
Pruvincia di u Verbanu, Cusiu è Ossola

A **Pruvincia di Verbanu, Cusiu è Ossola** hè una pruvincia di u Piemonte. - Hà 76 cumune è cumporta 163.008 abitanti. - A superficia hè 2.255 km² cù una densità di 72,29 ab./km², - U so capilocu hè Verbania.

## Cumune di Pruvincia di u Verbanu, Cusiu è Ossola
;A
Antrona Schieranco * Anzola d'Ossola * Arizzano * Arola * Aurano
;B
Baceno * Bannio Anzino * Baveno * Bee * Belgirate * Beura-Cardezza * Bognanco * Borgomezzavalle * Brovello-Carpugnino
;C
Calasca-Castiglione * Cambiasca * Cannero Riviera * Cannobio * Caprezzo * Casale Corte Cerro * Cavaglio-Spoccia * Ceppo Morelli * Cesara * Cossogno * Craveggia * Crevoladossola * Crodo * Cursolo-Orasso
;D
Domodossola * Druogno
;F
Falmenta * Formazza
;G
Germagno * Ghiffa * Gignese * Gravellona Toce * Gurro
;I
Intragna
;L
Loreglia
;M
Macugnaga * Madonna del Sasso * Malesco * Masera * Massiola * Mergozzo * Miazzina * Montecrestese * Montescheno
;N
Nonio
;O
Oggebbio * Omegna * Ornavasso
;P
Pallanzeno * Piedimulera * Pieve Vergonte * Premeno * Premia * Premosello-Chiovenda
;Q
Quarna Sopra * Quarna Sotto
;R
Re
;S 
San Bernardino Verbano * Santa Maria Maggiore * Stresa
;T
Toceno * Trarego Viggiona * Trasquera * Trontano
;V
Valstrona * Vanzone con San Carlo * Varzo * Verbania * Vignone * Villadossola * Villette * Vogogna
Pruvincia d'Asti

A **Pruvincia d'Asti** hè una pruvincia di u Piemonte. Hà 118 cumune è cumporta 217.197 abitanti. A superficia hè 1511 km² cù una densità di 144 ab./km² - U so capilocu hè Asti.
Forte Matra

U **Forte Matra** (o Forti Matra) hè un munimentu storicu di Corsica. U Museu d'Aleria hè situatu in u Forte Matra, un munimentu classatu cum'è munimentu storicu dipoi u 1962. U Forte Matra fù custruitu da i genuvesi à u seculu XIV. Ci si truvava un squatrone di cavalleria, chì a missione era di surviglià a piaghja di u circondu, a costa urientale è i stagni. Ma u forte era diventatu un dipositu d'arme di u genuvesi è fù abbuttatu in u 1729 da i corsi chì s'eranu rivultati. U forte hà accoltu dopu u rè di Corsica Tiadoru di Neuhoff. Dopu hè stata a famiglia Matra, chì hà avutu u cuntrollu di u forte. L'annu dopu u so classamentu cum'è munimentu storicu, in u 1963, un dipositu archiulogicu fù stallatu in u forte. U forte Matra fù acquistatu in u 1979 da u Dipartimentu di Corsica Suprana.

## Referenze
* ''Nantu à i passi di Pasquale Paoli'', CRDP: Aleria, p. 8

## Ligami
* Storia universale: dipoi u cumenciu di u mondu insin'ad avà, p. 126

## Da vede dinù
* u Museu dipartimentale d'archeologia Ghjilormu Carcopino
* Aleria
Tafonu di u Cumpuleddu

U **Tafonu di u Cumpuleddu** (o Tafone di u Cumpulellu) hè un situ muntagnolu rimarchevuli di Corsica. Si trova annantu à a cumuna di Zonza. U tafonu di u Cumpuleddu si trova à un'altura di circa 1350 metri, vicinu à i Furchi di Bavedda. U diamitru di u tafonu hè 8 metri.

U nomu corsu "Tafonu di u Cumpuleddu" faci rifarenza à un "cumpuleddu", veni à dì un picculu compulu, un locu sarratu ind'iddi stani l'animali com'è i pecuri o i capri. U locu era in i tempi un pasciali pà i pastori. Difatti, u "tafonu di u Cumpuleddu" ùn hà nienti à veda incù u nomu francesu chì si riferisci à u "tafonu di a bomba", postu chì u tafonu in a roccia hè statu caghjunatu da l'azzioni naturali di u ventu è di l'acqua annantu à u granitu.

## Itinerariu

Ci voli circa dui ori è mezu par andà à u Tafonu di u Cumpuleddu è par vultà. Si parti da a foci di Bavedda è si pidda prima à mani dritta u GR20 (strisci bianchi è russi). Si parti da a funtana di Cannonu, à un'altezza di 1180 metri, à circa 400 metri à l'estu di a foci di Bavedda. À un mumentu datu, si sbocca in un valdu è u stradeddu passa accantu à una cappedda. Si sbocca dopu à mezu à i pini larici. In l'ultimi metri, a prudenza hè ricumandata.

## Da veda dinò
* Zonza
* i Furchi di Bavedda
* l'Arcu di u Scandulaghju

## Liami
* Articulu di A Piazzetta annantu à i noma di loca in Corsica
Rostov sopra u Donu

**Rostov sopra-u-Donu** (in russiu: Ростов-на-Дону) hè una cità di Russia, in u oblast di Rostov. A pupulazione hè impurtante: 1 048 991 abitanti in 2009.
Nathalia Dill

**Nathalia Goyannes Dill Orrico** (Rio de Janeiro, 24 di marzu 1986) hè un'attrice brasiliana.

## Biugrafia

## Ligami
*  IMDB
Echium plantagineum

*Echium plantagineum* hè una spezia di pianta chì faci parti di a famiglia di i Boraginaceae.

## Discrizzioni

*Echium plantagineum* hè una pianta arbacea annuali appartinendu à a famiglia di i Boraginaceae. Si distingui par via di i so fiora turchini à forma di spiga, chì sò ragruppati in gaspi densi in cima à piccioli ritti. I casci di 'ssa pianta sò lanceulati è disposti in rusetta basali. 

## Tassunumia

*Echium plantagineum* hè u nomu scentificu accittatu di 'ssa spezia. Parechji sinonimi di *Echium plantagineum* sò:
* *Echium plantaginoides* Roemer & Schultes 
* *Echium murale* Hill 
* *Echium maritimum* Willd.
* *Echium lycopsis* L.
* *Echium violaceum* L.
* *Echium lagascae* Roem. & Schult.

## Ripartizioni

Urighjinariu di u bacinu mediterraniu, *Echium plantagineum* si hè spartu in numarosi righjoni di u mondu, in particulari in Auropa, in Australia è in America subrana. Hè à spessu cunsidaratu com'è una gattiva arba invadenti, chì pò culunizà prestu i pratulini, i pasciali è i terri agriculi.
### In Corsica
*Echium plantagineum* hè assà cumuna in Corsica. Si scontra à spessu à u cantu di i stradona.

## Biulugia

*Echium plantagineum* hè una pianta annuali chì si ripraduci par u più par via di graneddi. Fiurisci da maghju à sittembri, attirendu numarosi insetti inamacatori tali l'abbi è i sbarabattuli. I graneddi di 'ssa pianta sò spargugliati da u ventu è poni firmà campivi in a terra mentri parechji anni. 

## Cunsirvazioni

Bench'è *Echium plantagineum* sii cunsidarata com'è una gattiva arba invadenti in numarosi righjoni, ghjoca un rollu impurtanti in l'ecusistema furniscendu u cibu è un ambienti par numarosi insetti inamacatori. Eppuri, hè escinziali di surviglià è di cuntrullà a so prupagazioni cù u fini di privena l'effetti negativi annantu à l'ecusistemi indigeni.

## Rifarimenti
* Jeanmonod D. & Gamisans J. (2013) *Flora Corsica* (2 ed), Edisud.

## Noti


## Da veda dinò
* a Viparina turchina

## Altri prugetti
*  ''Echium plantagineum'' annantu à Wikimedia Commons.
Ghjallina (Arisarum vulgare)

A **Ghjallina** (*[[Arisarum vulgare]]*) hè una pianta chì face parte di a famiglia di l'Araceae. Si trova in tutti i paesi di i circondi di u Mare Terraniu. Si scontra à spessu in a machja, ma piuttostu in i lochi adumbrati. U nome corsu vene da a sumiglia di 'ssa pianta incù una ghjallina. 
## Tassonumia
Parechji sinonimi d*'arisarum vulgare* sò:
* *Arisarum vulgare veslingii* Holmboe
* *Arisarum vulgare incurvatum* Holmboe
* *Arisarum vulgare clusii* K.Richt.
* *Arisarum forbesii* Schott
* *Arisarum balansae* Schott

## Descrizzione

A ghjallina hè una pianta tisgia è rizomatosa chì misura da 15 à 30 cm d'altezza. E so casce, ovale, à forma di core, è purtate da longhi piccioli, sò alte da 10 à 16 cm è larghe da 7 à 10 cm. Sò di un culore verde vivu è qualchì volta maculate di machje più chjare. I fiori emergenu di u frundame da nuvembre à marzu. L'infiuriscenza forma una spata è un spadice. A spata, tubulare, hè bianca, incù strisce verde o purpure. Da a spata, emerge un longu spadice verdicciu è strettu, à mazza terminale nuda, è incurvatu ver'di l'avanti. I fiori, monoichi, sò ragruppate intornu à a basa di u spadice. I fiori femini sò maturi nanzu à i masci cù u fine di evità l'autoimpullinazione. I frutti sò ragruppati in parechje piccule cuppette verde cuntinendu da dui à ottu granelli.

## Ripartizione
A ghjallina stà in e terre inculte, in i prati è in i lochi rucciosi,, per u più in zone adumbrate, è situate da 0 à 800 metri à u sopra di u livellu di u mare.

A ghjallina hè cumuna in Corsica. Hè ancu chjamata "l'alusi" o a "lumirella". In a machja, hè assuciata à spessu incù l'appicicamanu, l'uvetta, u fior' di cuccu, l'orechja di porcu o u listincu (Gamisans 1993).

## Note


## Referenze
* Gamisans, J.  & Jeanmonod, J. (1993) *Catalogu di i pianti vascularii di Corsica - Catalogue des plantes vasculaires de la Corse*, Cunservatoriu è giardinu botanicu di a cità di Geneva: Geneva (in francese)

## Ligami
* A flora di Balogna  

## Da vede dinù
* a ghjallina
Ivanu Colonna

**Ivanu Colonna** (Aiacciu, 7 d'aprile 1960 – Marseglia, 21 di marzu 2022) hè statu un liberatore corsu militanti, cundannatu parchè pudaria essa l'autori di l'omicidiu di u prifettu francese Claude Érignac u 6 di frivaghju 1998 à Aghjacciu.

## Biugrafia
Natu u 7 d'aprile 1960 à Aghjacciu, si stabilisci cù a famiglia, in 1975, à Nizza induv'e Ghjuvan-Ugu Colonna (u so babbu), à l'epica prufissori d'aducazioni fisica, era statu trasfiritu. Dopu avè ottenutu u baccalauriatu D'Ivanu Colonna cumincia à studià pè avè la listessa prufissione di u so babbu ma abbandona i studi è torna in Corsica in 1981.

Si stabilisci à Carghjesi, induve addeva capri. Militeghja in muvimenti naziunalisti corsi vicini à u FLNC. Hè suspittatu d'avè participatu in quessu periudu à numarosi attintati, ma a so participazione ùn fù mai dimustrata.

In 1990, à l’epica di l'inquadramentu di i militanti di u FLNC in Canal historique, Canal habituel è Resistenza, pari chì faci un passu in daretu rispettu à u muvimentu naziunalistu.

## Giandarmaria di Pitrusella
Ivanu Colonna deve risponde d'assuciazioni di dilinquenti cù fini tarruristichi pà l’attaccu di a giandarmaria di Pitrusella (Corsica subrana) in 1997, in u cursu di a quali fù arrubbata l’arma utilizata dopu pè tumbà u prifettu francese Claude Érignac.